**Tezat e masterit për diskutim publik të miratuara nga Departamenti i Pedagogjisë**

**Me datë: 23.11.2021**



**BJONDINA QANTA**

**Titulli i punimit: Përceptimet e bashkëshortëve dhe të organizatave joqeveritare për ndarjen e të drejtave dhe përgjegjësive në bashkëshortësi**

**Komisioni:**

**Prof. Minavere Rashiti, kryetare**

**Prof. Teuta Danuza, anëtare**

**Prof. Demë Hoti, mentor**

**ABSTRAKT**

Në shoqëritë pakriakale ndarja e punës së paguar dhe të papaguar është pasojë e ekzistencës së roleve gjinore, falë të cilave arrihet stabiliteti në funksionimin e familjes dhe negociatat e bashkëshortëve për mënyrën e ndarjes së punëve në familje janë të panevojshme. Secili nga bashkëshortët, ka rolin e vet dhe përmbushë obligimet që ka mësuar nga fëmijëria. Për zhdukjen e këtyre roleve është bërë luftë e gjatë, falë së cilës përveç punëve brenda shtëpisë, gruas i është shtuar edhe vendi në tregun e punës, përderisa roli i burrit ka mbetur i njejtë.

Me qëllim të identifikimit të eksistencës së roleve gjinore në Kosovë dhe mënyrës së përceptimit të këtyre roleve, janë anketuar 152 prindër të fëmijëve më të vegjël se 5 vjeç, përgjigjjet e të cilëve na kanë mundësuar të konkludojmë se 81% e punëve në familje, ndahen në mënyrë tradicionale: gratë pastrojnë, hekurosin, kujdesen për fëmijë...; ndërsa burrat kujdesen për automobilin, riparimet në shtëpi,... Edhe gjatë kujdesit për fëmijë, burrat përzgjedhin detyrat më argëtuese: shetisin me fëmijë, i dërgojnë në kopsht..., kurse gratë i ushqejnë, lajnë, ua ndërrojnë pelenat, etj. Një ndarje të tillë, burrat e përceptojnë si të drejtë. Ata madje e kundërshojnë futjen e pushimit të atësisë në ligjin e punës, kurse gratë iu kanë nënshtruar sistemit patriakal dhe hezitojnë të shfaqin qëndrimin e tyre kundër kësaj ideologjie, edhe pse një ndarje të tillë e përceptojnë si jo të drejtë.

Këto rezultate tregojnë se ideologjia gjinore për ndarjen e detyrave në mes të bashkëshortëve luan rol kryesorë, mposhtja e së cilës është në program të shumë OJQ-ve, por për tu përmirësuar gjendja, është e domosdoshme që lufta për barazi gjinore të bëhet pjesë e strategjisë kombëtare, që përmes ligjit për pushimin e atësisë, përfshirjes masive të grave në tregun e punës dhe hapjes së kopshteve për fëmijë, të ndikojë të ndërthurjen e roleve gjinore në familje dhe shoqëri.

**Fjalët kyçe:** bashkëshortë, bashkëshortësi, punë në familje, role gjinore, stereotipa gjinor, të drejta dhe përgjegjësitë.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MIRLINDA KRASNIQI**

**Tema: Ndikimi i ambientit familjar në formimin e personalitetit të fëmijës**

**Komisioni:**

**Prof. Januz Dërvodeli - mentor**

**Prof. Majlinda Gjelaj - kryetare**

**Prof. Bahtije Gërbeshi – anëtare**

**ABSTRAKT**

Personalitete të ndryshme individësh përbëjnë shoqëritë,  pjesë e të cilave jemi të gjithë ne me llojin e veçantë të personalitetit tonë. Formimi si personalitet bazën themelore e ka në trashëgiminë gjenetike, biologjinë e vet, pra natyrën e lindur dhe më pas atë të fituar nga ambienti familjar, social ekonomik, vendi ku jeton, klima, regjioni etj. Për të edukuar dhe rritur një fëmijë me personalitet të shëndoshë nuk mund të lëmë anash asnjë nga të gjithë elementet, faktorët me ndikim gjatë formimit. Si fillim roli i familjes dhe baza gjenetike janë më të pamohueshmit në këtë drejtim. Sa më shumë dhe më mirë të njohim ecurinë fillestare të formimit të fëmijës, më e lehtë dhe më e suksesshme është rruga drejt edukimit e formimit të shëndoshë.

Zhvillimi, formimi i personalitetit është çështje e ndjeshme në studimet psikologjike, sociale, pedagogjike e shumë disiplina tjera. Procesi i formimit është i rëndësishëm dhe i komplikuar, çdo element përbërës i shoqërisë dhe natyrës ka një ndikim të veçantë gjatë këtij procesi të vazhdueshëm, (duke marrë parasysh që edhe në personalitetin e formuar tashmë ndikohet nga faktorët e jashtëm), prandaj fëmijëria e hershme është periudhë e ndjeshme ku duhet kushtuar tejet vëmendje si  baza më fuqishme e ndërtimit, formimit të personalitetit.

**Fjalët kyçe:**Familje, Fëmijë, personalitet, ndikim, proces, shoqëri.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LEONITA HAMITI**

**Tema: Analizë didaktike e teksteve të reja të historisë për klasët e gjashta dhe të shtata të shkollave të mesme të ulëta në Republikën e Kosovës**

**Komisioni:**

**Prof. Dr. Demë Hoti, kryetar**

**Prof. Asoc. Bahtije Gërbeshi, anëtar**

**Prof. Ass. Dr. Ethem Ҫeku, mentor**

**ABSTRAKT**

Përveç kurrikulës së re e cila ka filluar të zbatohet në të gjitha shkollat e Republikës së Kosvës nga shtatori i këtoj viti kanë hyrë në përdorim edhe tekstet e reja të cilat janë hartuar nga autorë dhe shtëpi botuese të ndryshme. Prandaj, ashtu si mësimdhënësit edhe nxënësit tani gjenden përballë një sfide të re e cila është “përshtatshmëria me tekste mësimore”. Kështu, siq e dijmë tekstet mësimore duhet të kenë një përshtatshmëri dhe ndërlidhje me pjesën didaktike. Mirëpo, sa autorët e teksteve i’u kanë kushtuar rënëdësi kësaj çështjeje mbetet të shihet në fund të studimit. Në media dhe rrjete sociale tanimë veçse kanë filluar diskutime dhe komente rreth teksteve të reja, nëse ato janë të përshtatura me moshën e nxënësve, janë të mbingarkuara apo jo me informacione, a po përshtaten me kurrikulën e re, e kështu me radhë. Prandaj, kjo ishte edhe arsyeja pse jemi fokusuar pikërisht në këtë çështje. Duke u bazuar nga e kaluara në tekstet e vjetra autorët iu kanë kushtuar më shumë rëndësi përmbajtjes sesa pjesës didaktike. Shumë herë ka ndodhë kur një njësi mësimore ka përfshi 2 faqe të tekstit pa as edhe një figurë, ilustrim apo detyrë në mesë përmbajtjes. Sot, edhe pse bëhen investime në fushën e arsimit, edhe pse jepen donacione, pajisen shkolla me laboratore dhe mjete didaktike, prap se prap në shumë shkolla të Kosovës libri mbetet i vetmi mjet mësimorë, prandaj edhe ndërlidhja me pjesën didaktike është e një rëndësie të veçantë.

Figurat, fotografitë, pyetjet, fjalori dhe detyrat e pavarura janë kryesisht pjesët didaktike të njësive mësimore me të cilat duhet të kenë lidhmëri tekstet. Dhe, pikërisht kjo është pjesa të cilës do t’i kushtojmë rëndësi gjatë këtij studimi. Për të arritur rezultate sa më reale gjatë procesit të hulumtimit do të realizohen pyetësor, intervista individuale, fokus – grupe me nxënës, mësimdhënës përktaës si dhe autorë të teksteve të historisë së klasës së VI dhe të VII-të të shkollave fillore të mesme të ulëta në Republikën e Kosovës.

Do të krahasohen përgjigjet e nxënësve dhe mësimdhënësve dhe më pastaj do të bëhen krahasime me përgjigjet e autorëve për të parë nëse do të ketë korrelacion mes resondetëve nxënës-mësimdhënës-autorë e kështu me radhë.

Përgjigjet e respondentëve do të analizohen me programin SPSS të cilat do të ilustrohen edhe me anë të tabelave dhe gafikëve. Më pastaj, do të nxirren përfundimet dhe rekomandimet të cilat do të adresohen në shtëpi botuese dhe do të shërbejnë si referencë apo feedback në kohën e ribotimeve apo botimeve të teksteve të reja mësimore.

Përshtatja e pjesës didaktike me përmbajtjen mësimore në tekstet e historisë për klasën e gjashtë dhe të shtatë të shkollave fillore të mesme të ulëta në Republikën e Kosovës.

**Fjalët kyçe**: analizë, didaktika, tekstet e historisë, kurrikulë klasa 6, klasa 7.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BEHAR KRYEZIU**

**Tema: Roli i pedagogut dhe organeve drejtuese të shkollës në parandalimin e dukurive negative në shkollë**

**Komisioni:**

**Prof. Dr. Januz Dërvodeli, mentor**

**Dr. Demë Hoti, kryetar**

**Dr. Adhurim Rasimi, anëtar**

**ABSTRAKT**

Hulumtimi i realizuar mbi temën “Roli i pedagogut dhe organeve drejtuese lidhur me parandalimin e dukurive negative tek nxënësit”. Ky hulumtim ka për qëllim të tregoj se cilët janë faktorët e shfaqjes së sjelljes negative në shkolla: faktorë të lidhur me familjen, me menaxhmentin në shkollë, mjedisin e shkollës, me influencën e internetit dhe filmave të dhunshëm në shprehjen e sjelljeve të dhunshme dhe përdorimin e duhanit, alkoolit, drogave etj. Ky hulumtim ishte i llojit kuantitativ dhe kishte 200 pjesëmarrës dhe prej tyre 100 nxënës, 54 prindër dhe 46 mësimdhënës /staf drejtues i shkollës. Ky hulumtim u realizua me anë të instrumentit matës pyetësorit. Realizimi i këtij hulumtimi u bë me anë të tri pyetjeve hulumtuese.H1: “Ekziston një ndërlidhje negative në mes të mungesës së pedagogut dhe psikologut në shkollë, ndikimit të organeve drejtuese të shkollës në parandalimin e përfshirjes së nxënësve në dukuritë negative dhe abuzimit të tyre nga familjet”, hipotezë kjo e analizuar përmes analizës së korealcionit të Pearsonit dhe ka rezultuar si e saktë. Po ashtu mënyra e edukimit ështe e ndërlidhur me variablën e mungesën e pedagogut dhe psikologut në shkollë. H2: “Ekziston një ndërlidhje negative në mes të marrëdhenieve të dobëta prindër – fëmijë. përdorimit të lojërave kompjuterike të dhunshme dhe rritjes së dhunës tek nxënësit”, hipotezë kjo e analizuar përmes analizës së korealacionit të Pearsonit dhe ka rezultuar poashtu e saktë sepse nëse kemi marrëdhënie të dobëta prindër- fëmijë atëher rritja e sjelljeve negative tek nxënësit është e pashamangshme. H3: Nxënësit meshkuj shfaqin më shumë dhunë fizike se sa vajzat, hipotezë kjo e cila është analizuar përmes analizës së t-testit dhe ka rezultuar se kemi dallime gjinore në shfaqjen e dhunës tek fëmrat dhe meshkujt dhe si rezultat i kësaj analize kemi këto të dhëna ku meshkujt kanë predispozita më të larta për shfaqje të dhunës se sa femrat.

**Fjalët kyçe**: Faktor, dhunë, duhan, alkool, nxënës, mësimdhënës, drejtor, pedagog, psikolog etj.